CELEX: 22012D0230
Language: hr
Date: 2012-12-07 00:00:00
Title: Odluka Zajedničkog odbora EGP-a br. 230/2012 od 7. prosinca 2012. o izmjeni Priloga XX. (Okoliš) Sporazumu o EGP-u

11/Sv. 117
            
            
               HR
            
            
               Službeni list Europske unije
            
            
               250
            
         22012D0230
   
               L 081/32
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 230/2012
   od 7. prosinca 2012.
   o izmjeni Priloga XX. (Okoliš) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, (dalje u tekstu „Sporazum o EGP-u”), a posebno njegov članak 98.,
   budući da:
   
               (1)
            
            
               Direktivu 2011/92/EU Europskog parlamenta i Vijeća od 13. prosinca 2011. o procjeni učinaka određenih planova i programa na okoliš (1) treba unijeti u Sporazum o EGP-u.
            
         
               (2)
            
            
               Direktivom 2011/92/EU stavlja se izvan snage Direktiva Vijeća 85/337/EEZ (2), koja je uključena u Sporazum, i koju stoga treba staviti izvan snage sukladno Sporazumu o EGP-u.
            
         
               (3)
            
            
               Prilog XX. Sporazumu o EGP-u trebalo bi stoga na odgovarajući način izmijeniti,
            
         DONIO JE OVU ODLUKU:
   Članak 1.
   Tekst točke 1.a (Direktiva Vijeća 85/337/EEZ) Priloga XX. Sporazumu o EGP-u zamjenjuje se sljedećim:
   
                
            
            
               „32011 L 0092: Direktiva 2011/92/EU Europskog parlamenta i Vijeća od 13. prosinca 2011. o procjeni učinaka određenih planova i programa na okoliš (SL L 26, 28.1.2012., str. 1.).”
            
         Članak 2.
   Tekst Direktive 2011/92/EU na islandskom i norveškom jeziku, koji se objavljuje u Dodatku o EGP-u Službenom listu Europske unije, vjerodostojan je.
   Članak 3.
   Ova Odluka stupa na snagu 8. prosinca 2012., pod uvjetom da su sve obavijesti iz članka 103. stavka 1. Sporazuma o EGP-u podnesene Zajedničkom odboru EGP-a (3).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 7. prosinca 2012.
      
         
            Za Zajednički odbor EGP-a
         
         
            Predsjednik
         
         Atle LEIKVOLL
      
   
   
      (1)  SL L 26, 28.1.2012., str. 1.
   
      (2)  SL L 175, 5.7.1985., str. 40.
   
      (3)  Ustavni zahtjevi nisu navedeni.